আইন ও সালিশ কেন্দ্রের সাবেক নির্বাহী পরিচালক মানবাধিকার কর্মী নূর খান বলেন, ‘বন্দুকযুদ্ধ বা ক্রসফায়ারের অনেক ঘটনা যে হত্যাকাণ্ড তা প্রমানের জন্য যথেষ্ট সাক্ষ্য-প্রমাণ আমাদের কাছে আছে, মানুষের কাছে, সাংবাদিকদের কাছে আছে৷ কিন্তু যে ভয়ার্ত পরিবেশ সৃষ্টি করা হয়েছে, তাতে ওইসব সাক্ষ্য-প্রমাণ নিয়ে মানুষ কথা বলতে সাহস পাচ্ছে না৷ কেউ কথা বলতে চাইলে তাকে থামিয়ে দেয়া হয়৷ পুলিশ এইসব মামলায় যে প্রতিবেদনই দিক না কেন, তাতে নারাজি দিয়ে বা অধিকতর তদন্তের আবেদন করা যায় আদালতে৷ কিন্তু সেটার জন্য পরিবেশ পরিস্থিতির প্রয়োজন৷ আর একবার মামলা হলে থানায় ওই ঘটনায় আরেকটি মামলা করা সুযোগ থাকে না৷'